Երուանդ Երկանեան

Երուանդ Վահան Երկանեան (), հայ երգահան, ջութակահար։ ՀՀ արուեստի վաստակաւոր գործիչ (2011)։ Դաշնակահար, խմբավար Սեդրակ Երկանեանի եղբայրը։

 Կենսագրութիւն 
Երուանդ Երկանեանը ծնած է 1951-ին Գիւմրի։ Երաժշտական կրթութիւնը ստացած է 5 տարեկանէն սկսեալ՝ հետեւելով ջութակի դասերու։ 1970 թուականին աւարտած է Երեւանի Կոմիտասի անուան բարձրագոյն երաժշտանոցը երգահան (փրոֆեսոր` Գ. Եղիազարեան) եւ ջութակի (փրոֆեսոր` Հ. Վարդանեան) բաժինները։ 1978 թուականին աւարտած է նոյն երաժշտանոցի ասպիրանտուրան՝ փրոֆէօոր Գ. Եղիազարեանի ղեկավարութեամբ։ 1975-1994 թուականներուն դասաւանդած է Երեւանի երաժշտանոցի մէջ։ 1987-1994 թուականներուն եղած է հայկական հնագոյն երաժշտութեան «Տաղարան» անսամպլի գեղարուեստական ղեկավարն ու խմբավարը, որուն ընթացքին մշակած է աւելի քան 150 հին հայկական շարականներ։ 1995 թուականէն սկսեալ եղած է Պէյրութի «Գուսան» երգչախումբի ղեկավարը, 1996 թուականէն՝ «Հայաստան» նուագախումբի ղեկավար, 1999 թուականէն՝ «Մադրիգալ» անսամպլի ղեկավար, 2000 թուականէն՝ «Բարսեղ Կանաչեան» երաժշտանոցի տնօրէն։

Երուանդ Երկանեանին գործերը հնչած են ԱՄՆ-ի, Ֆրանսայի, Անգլիոյ, Շուէտի, Ֆինլանտայի, Ռուսաստանի, Հունգարիայի, Արժանթինի, Լիբանանի եւ այլուր:

 Ստեղծագործութիւններ 
 Օփերա՝ «Շուշանիկ» (1981)
 Պալէթ-օփերա՝ «Մոկաց Միրզա» (1978)
 Խորեոգրաֆիկ կանտատ՝ «Վահագնի Ծնունդը» (1987)
 Պալէթ՝ «Օրեստ» (1974)
 Պալէթ՝ «Էտիպ Արքայ» (1976) (Ուաշինկթըն 1983, Մոսկուա 1984)

Սիմֆոնիաներ
 N 1 «Ինքնադիտողութիւն» (1977)
 N 2 «Հայկ Եւ Բել» (1978)
 N 3 «Անցորդների Ձայներ» (1984)
 N 4 «Նեմեսիս» (1986)

նուագաերգութիւններ
 Դաշնամուրի համար N 1 եւ N 2 (1975-1980)
 Ջութակի եւ դաշնամուրի համար (1971)
 Սրինգի եւ դաշնամուրի համար (1978)

 Կոչումներ եւ մրցանակներ 
 Մեծի Տանն Կիլիկիոյ «Սուրբ Մեսրոպ Մաշտոց» շքանշան, 1993
 ՀՀ արուեստի վաստակաւոր գործիչ (2011):
 ՀՀ մշակոյթի նախարարութեան Ոսկե մետալ, 2016Հայ ժամանակակից երաժշտարուեստի զարգացման գործին մէջ ունեցած նշանակալի աւանդի համար, ինչպէս նաեւ ծննդեան 65-ամեակի կապակցութեամբ երգահան, ՀՀ վաստակաւոր գործիչ Երուանդ Երկանեանը պարգեւատրուած է ՀՀ մշակոյթի նախարարութեան Ոսկէ մետալով

 Ծանօթագրութիւններ 

 Արտաքին յղումներ 
Yervand Yerkanian - Chamber Symphony #2
Երուանդ Երկանեան. Մտաւորականը նախ եւ առաջ պէտք է ըլլայ արդարութեան եւ խիղճի իրական արտայայտութիւնը
Չակերտներ, Երուանդ Երկանեան

Ստորոգութիւն:Հայ երգահաններ
Ստորոգութիւն:Հայ ջութակահարներ
Ստորոգութիւն:5 Նոյեմբերի ծնածներ